
GRAD ZAGREB
GRADSKA ČETVRT NOVI ZAGREB – ISTOK
	         MJESNI ODBOR „VELIKO POLJE“
	         Vijeće Mjesnog odbora „Veliko Polje“

KLASA: 024-08/23-003/1441
URBROJ: 251-13-11-9/001-23-2
Zagreb, 14. srpnja 2023.


Z A P I S N I K


s 24. sjednice Vijeća Mjesnog odbora Veliko Polje, održane 14. srpnja 2023., u prostoru Mjesne samouprave, Velikopoljska ulica 9 g, s početkom u 18:00 sati.

Nazočni članovi Vijeća: Marsela Alić, Ana Marinčić, Vanja Rodić, Milenko Arapović, Marko Jukić

Nazočni članovi Gradskog ureda za mjesnu samoupravu, civilne zaštite i sigurnost: Martina Kurić i Branko Bunčić

Ostali prisutni: članica Odbora za mjesnu samoupravu, civilnu zaštitu i sigurnost Gradske Skupštine, I.I. 

Predsjedava : Obzirom da sjednica Vijeća Mjesnog odbora Veliko Polje nije sazvana dva mjeseca za redom, sukladno čl. 39. Poslovnika o radu Vijeća Mjesnog odbora, sjednicu je sazvao i istom predsjedava Tonko Bogovac, predsjednik Vijeća Gradske četvrti Novi Zagreb – istok.

Zapisnik vodi : Martina Kurić, Gradski ured za mjesnu samoupravu, civilnu zaštitu i sigurnost, Područni odsjek Novi Zagreb - istok

              Predsjednik Vijeća Gradske četvrti Novi Zagreb – istok, Tonko Bogovac, konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 24. sjednicu Vijeća Mjesnog odbora Veliko Polje. 

            Nakon provedene rasprave Vijeće Mjesnog odbora Veliko Polje većinom glasova (4 ZA i 1 PROTIV) usvaja tekst zapisnika 22. sjednice VMO Veliko Polje održane 20. ožujka 2023.
Nakon provedene rasprave Vijeće Mesnog odbora Veliko Polje većinom glasova (3 ZA i 2 PROTIV) usvaja tekst zapisnika 23. sjednice VMO Veliko Polje održane 27. travnja 2023.

Predsjednik Vijeća predlaže izmjenu dnevnog reda i nadopunjuje dnevni red pod točkom 1., Prijedlog zaključka o razrješenju dužnosti Predsjednice Mjesnog odbora Veliko Polje, te uklanjanje točaka 3 do 6 s dnevnog reda, o čemu se Vijeće većinom glasova (3 ZA i 2 PROTIV) usuglasilo.
Na prijedlog Predsjednika Vijeća Gradske četvrti Vijeće Mjesnog odbora Veliko Polje većinom glasova (3 ZA i 2 PROTIV) prihvaća izmjenjeni dnevni red. 


DNEVNI RED:


1. Prijedlog zaključka o razrješenju dužnosti Predsjednice Vijeća Mjesnog odbora Veliko Polje
1. Izbor novog predsjednika/ce Vijeća Mjesnog odbora Veliko Polje
1. Pitanja, prijedlozi i obavijesti.



Ad 1. Prijedlog zaključka o razrješenju dužnosti Predsjednice Vijeća Mjesnog odbora Veliko Polje

Članovi Vijeća primili su pisani materijal na sjednici.
Uvodno obrazloženje iznosi Predsjednik Vijeća Gradske četvrti. Obavještava vijećnike kako je 7. srpnja 2023. zaprimljena pisana ostavka Predsjednice Vijeća te predlaže donošenje zaključka o razrješenju dužnosti Predsjednice Vijeća Mjesnog odbora Veliko Polje.
U raspravi sudjeluju: Marsela Alić, Ana Marinčić, Vanja Rodić, Milenko Arapović i Marko Jukić.
Vijećnik Milenko Arapović traži petominutnu stanku radi konzultacija koju podržavaju vijećnici Marko Jukić i Vanja Rodić.
Predsjednik Vijeća određuje petominutnu stanku. 
Nakon provedene rasprave i petominutne stanke, Vijeće Mjesnog odbora sa 2 ZA i  3 PROTIV ne prihvaća ostavku Predsjednice te ne prihvaća Prijedlog zaključka o razrješenju dužnosti Predsjednice.

Obzirom da Vijeće Mjesnog odbora Veliko Polje nije usvojilo zaključak o razrješenju dužnosti Predsjednice, o drugoj točki, izbor novog predsjednika / predsjednice, se ne može odlučivati.

Ad 2. Pitanja, prijedlozi i obavijesti

Milenko Arapović traži uvrštavanje točke, prijedlog za izglasavanje nepovjerenja predsjednici, za iduću sjednicu Vijeća Mjesnog odbora.
Predsjednik Vijeća upućuje Vijećnika na podnošenje pisanog prijedloga, podržanog od trećine vijećnika, temeljem kojeg će se, sukladno Poslovniku o radu Vijeća Mjesnog odbora Veliko Polje, u propisanim rokovima sazvati iduća sjednica s predloženom točkom.
Marko Jukić izražava nezadovoljstvo o nesazivanju sjednica u protekla dva mjeseca te postavlja upit o razlozima nesazivanja sjednica Mjesnog odbora.
[bookmark: _GoBack]Predsjednik Vijeća odgovara kako su sukladno Poslovniku Vijeća propisani načini postupanja vijećnika ukoliko nastupe spomenute okolnosti te kako je sjednicu po dužnosti sazvao sukladno članku 39. Poslovnika.

S obzirom na to da više nije bilo pitanja i prijedloga, Predsjednik Vijeća zaključuje sjednicu u 18:35 sati.    
  
Zapisnik vodila:
Martina Kurić

Predsjednik Vijeća
Gradske četvrti Novi Zagreb – istok

Tonko Bogovac

